KwaZulu-Natal

Det KwaZulu-Natal Prowins (üüb Ingels: KwaZulu-Natal Province; üüb Zulu: Isifundazwe saKwaZulu-Natal) as ian faan dön njüügen prowinsen faan Süüdaafrika. At prowins leit uun a nuurduast faan't lun. Uun a nuurd leit Eswatini, uun a nuurduast Mosambik, uun a uast de Indisk Oosean, uun a süüd det Uastkap Prowins, uun a waast lei Lesotho an det Freistoot Prowins an uun a nuurdwaast leit det Mpumalanga Prowins. Det hee 10.267.300 lidj (2011)South Africa: Provinces and Major Urban Areas, citypopulation.de. At hoodsteed faan’t prowins as Pietermaritzburg.

Geografii
KwaZulu-Natal as at guardprowins faan Süüdaafrika. At lunskap hee trii soonen: flaak eegregiuunen, hüügelig flaaklun uun't inlun an uk tau soonen faan berger: a Drakensberger uun a waast an a Lebomboberger uun a nuurd. At kliima as uun't algemianen warem an fochtig, man uun det huucherlaanjen inlun kön't en wontrem uu so drüg an rocht kul wurd. Loongs a eeg sted iar troopisk walter, man daaling wurd heer flooksis sokerröör an troopisk früchten uunplaantet.

Steeden

Dön tjiin gratst steeden uun't prowins san:
 #  Steed  Lidj (2011)South Africa: Provinces and Major Urban Areas, citypopulation.de 1  Durban  2.786.046 2  Pietermaritzburg  475.238 3  Newcastle  291.484 4  KwaDukuza  134.525 5  Ladysmith  119.726 6  Mpumalanga  62.406 7  Tongaat  54.109 8  Kokstad  51.540 9  Richards Bay  50.533 10  Vryheid  47.365

Iindialing faan Ferwalting

At prowins hee ian steed-munisipaliteet (eThekwini) an tjiin distrikt-munisipaliteeten:
 Amajuba
 Zululun
 uMkhanyakude
 King Cetshwayo
 uMzinyathi
 Uthukela
 uMgungundlovu
 iLembe
 Ugu
 Harry Gwala

Befölkring
Det letst folksteeling wiar uun't juar 2011. Efter a resultooten hee't prowins 10.267.300 lidj: 5.388.625 faan a lidj san wüfhööd an 4.878.676 san karmenKwaZulu-Natal: Province in South Africa, citypopulation.de.

Spriiken
mini|Ferdialing faan a Spriiken uun KwaZulu-Natal (Folksteeling 2001):

Efter't folksteeling uun't juar 2001, 80,9 % faan't befölkring uun't prowins snaaket Zulu (IsiZulu) an 13,6 % Ingels, s. 16..

Histoore
At prowins wurd 1994 grünlaanjen, üüs at bantustan faan KwaZulu an dial faan't bantustan faan Transkei mä det Natal Prowins tuplaanjen wurd.

Politiik

Det KwaZulu-Natal Provincial Legislature as at parlament faan't prowins. Det weelet at kabinet an a premier-minister faan't prowins faan't partei of koalitschuun, wat dön miast lasmaaten uun't parlament hee. A premier-minister faan't prowins sant 2019 as Sihle Zikalala faan det African National Congress (ANC). Det ANC as sant 2004 det starkst partei uun't parlament.

Dön ual premier-ministern san: Willies Mchunu (2016-2019), Senzo Mchunu (2013-2016), Zweli Mkhize (2009-2013), S'bu Ndebele (2004-2009), Lionel Mtshali (1999-2004), Ben Ngubane (1997-1999), Frank Mdlalose (1994-1997).

Wiartskap
At prowins hed uun't juar 2016 en BIP faan 692.222 miljuunen Rand, wat 15,9 % faan't BIP faan Süüdaafrika asStats SA, Provincial GDP Figures.

Kwelen

Kategorie:Prowins uun Süüdaafrika